ওয়েব ডেস্ক: উত্তর কলকাতায় সিমলা ব্যায়াম সমিতির পুজোতেও চলল নবমীর উপাচার। কলকাতার প্রথম সর্বজনীন দুর্গোত্‍সব এই পুজো। উনিশশো ছাব্বিশ সালে বিপ্লবী অতীন্দ্রনাথ বসুর হাত ধরে এখানে পুজোর সূত্রপাত। বাগবাজার বারোয়ারি পুজো আরও পুরনো। কিন্তু, উনিশশো ছত্রিশ সালে সেই পুজো বারোয়ারি থেকে সর্বজনীন হয়। সিমলা ব্যায়াম সমিতির পুজো শুরুর প্রধান উদ্দেশ্য ছিল শক্তির আরাধনার মধ্যে দিয়ে যুবশক্তিকে ব্রিটিশের বিরুদ্ধে সংগঠিত করা। এই পুজোর সঙ্গে ওতপ্রতভাবে জড়িয়ে রয়েছে স্বামী বিবেকানন্দের পরিবার। স্বামীজির মেজোভাই এই প্রতিমার মুখ গড়েন। এখনও সেই ছাঁচেই গড়া হয় প্রতিমার মুখ। প্রাক স্বাধীন ভারতের বহু বিপ্লবী সংগঠন প্রতিষ্ঠানের নাম জড়িয়ে রয়েছে এই পুজোর সঙ্গে।